નવી મુંબઈમાં ઍરપોર્ટ સિવાય રોડનો વિકાસ સારો થયો છે. સાઉથ મુંબઈને નવી મુંબઈ સાથે જોડવા માટેની ટ્રાન્સ-હાર્બર લિન્કની યોજના ઘડી કાઢવામાં આવી છે. રિલાયન્સ ગ્રુપ ૪૦૦૦ હેક્ટર જમીન પર સ્પેશ્યલ ઇકૉનૉમિક ઝોન બાંધશે. સરકારી અને પ્રાઇવેટ ઑફિસો પણ મુંબઈથી નવી મુંબઈ ખસેડવામાં આવી છે. કેમિકલ, એન્જિનિયરિંગ, ટેક્સટાઇલ પ્રોસેસિંગ, પેટ્રોકેમિકલ, ફાર્માસ્યુટિકલ, ઇલેક્ટ્રૉનિક્સ, ઑઇલ પ્રોસેસિંગ, પેપર, પ્લાસ્ટિક, સ્ટીલ અને ફૂડ પ્રોસેસિંગ જેવી ઇન્ડસ્ટ્રીઝ તળોજામાં આવી ચૂકી છે. ધીરુભાઈ અંબાણી નૉલેજ સિટી, થાણે-બેલાપુર ઇન્ડસ્ટ્રિયલ બેલ્ટમાં પણ ઘણા ઉદ્યોગો આવી ગયા છે એટલે નોકરીની અનેક તકો ઉપલબ્ધ થઈ છે. આથી સર્વિસ ક્લાસ અને મિડ-ઇન્કમ ગ્રુપના લોકો નવી મુંબઈ આવતા થયા છે.